12.7.2014 Jurnalul Oficial al Uniunii Europene L 205/45 DECIZIA COMISIEI din 4 februarie 2014 privind ajutorul de stat SA.36559 (C 3/07) (ex NN 66/06) pus în aplicare de Spania Tarifele la energia electrică în Spania: distribuitorii [notificată cu numărul C(2013) 7743] (Numai textul în limba spaniolă este autentic) (Text cu relevanță pentru SEE) (2014/457|UE) COMISIA EUROPEANĂ, având în vedere Tratatul privind funcționarea Uniunii Europene, în special articolul 108 alineatul (2) primul paragraf, având în vedere Acordul privind Spaţiul Economic European, în special articolul 62 alineatul (1) litera (a), după ce a invitat părțile interesate să își prezinte observațiile în conformitate cu dispozițiile menționate anterior (') şi având în vedere observațiile acestora, întrucât: PROCEDURA (1)  Prin scrisoarea din 27 aprilie 2006, întreprinderile Cântrica ple și Cântrica Energia S.L.U. (denumite în continuare în mod colectiv „Cântrica”) au depus o plângere la Comisie cu privire la sistemul de tarife reglementate pentru energia electrică pus în aplicare în Spania în 2005. (2)  Prin scrisoarea din 27 iulie 2006, Comisia a solicitat autorităților spaniole să furnizeze informații cu privire la măsura sus-menționată. Comisia a primit informațiile prin scrisoarea din 22 august 2006. (3 La 12 octombrie 2006, cazul a fost înregistrat ca ajutor nenotificat (cazul NN 66/06). (4)  Prin scrisoarea din 9 noiembrie 2006, Comisia a solicitat autorităților spaniole clarificări suplimentare cu privire la măsura în cauză. Autorităţile spaniole au răspuns prin scrisoarea din 12 decembrie 2006. (5)  Prin scrisoarea din 24 ianuarie 2007, Comisia a informat autorităţile spaniole că a decis să inițieze procedura prevăzută la articolul 108 alineatul (2) din Tratatul privind funcţionarea Uniunii Europene (TFUE) cu privire la măsura în cauză. (6)  Decizia Comisiei a fost publicată în Jurnalul Oficial al Uniunii Europene ('). Comisia a invitat părțile interesate să își prezinte observațiile cu privire la măsura în cauză. (7) Spania și-a prezentat observațiile prin scrisoarea din 26 februarie 2007. (8)  Comisia a primit observații de la următoarele părți interesate: guvernul regional din Galicia (scrisoarea din 23 martie 2007), Cântrica (scrisorile din 26 martie 2007 şi 3 iulie 2007), ACIE — Asociaţia furnizorilor indepen- denți de energie (scrisoarea din 26 martie 2007), Guvernul din Asturias (scrisoarea din 27 martie 2007), AEGE — Asociaţia utilizatorilor mari consumatori de energie (scrisoarea din 2 aprilie 2007), Asturiana de Zinc — AZSA (scrisoarea din 3 aprilie 2007), Ferroatlântica — un producător de metale (scrisoarea din 3 aprilie 2007), Alcoa (scrisoarea din 3 aprilie 2007), UNESA — Asociaţia spaniolă a întreprinderilor din industria energiei electrice (scrisoarea din 25 aprilie 2007), ENEL Viesgo (scrisoarea din 26 aprilie 2007), Iberdrola (scrisoarea din 26 aprilie 2007), Union Fenosa Distribucion (scrisoarea din 27 aprilie 2007), Hidrocantăbrico Distribucion Elec- trica (scrisoarea din 27 aprilie 2007), Endesa Distribucion Electrica (scrisoarea din 27 aprilie 2007). () JO C43,27.2.2007, .9. () Ase vedea nota de subsol 1.